b'\n_START_ARTICLE_\nMartti Paloheimo\n_START_PARAGRAPH_\nMartti Kaarlo Hjalmar Paloheimo (19. lokakuuta 1913 Kajaani \xe2\x80\x93 29. kes\xc3\xa4kuuta 2002 Helsinki) oli suomalainen psykiatri, joka toimi oikeusministeri\xc3\xb6n vankeinhoito-osaston ylil\xc3\xa4\xc3\xa4k\xc3\xa4rin\xc3\xa4 1958\xe2\x80\x931976. Paloheimo kirjoitti paljon mielenterveytt\xc3\xa4 k\xc3\xa4sittelevi\xc3\xa4 kirjoja ja lehtiartikkeleita.\n_START_SECTION_\nHenkil\xc3\xb6historia\n_START_PARAGRAPH_\nPaloheimon vanhemmat olivat toimitusjohtaja Paavo Verner Paloheimo ja Gerdrud Olin ja puoliso vuodesta 1941 Anna-Marja Himanka. Ylioppilaaksi Paloheimo tuli Suomalaisesta normaalilyseosta 1932 ja valmistui l\xc3\xa4\xc3\xa4ketieteen lisensiaatiksi 1944. Hermo- ja mielitautien erikoisl\xc3\xa4\xc3\xa4k\xc3\xa4rin p\xc3\xa4tevyyden h\xc3\xa4n sai 1949. Paloheimo toimi muun muassa Lapinlahden sairaalan apulaisl\xc3\xa4\xc3\xa4k\xc3\xa4rin\xc3\xa4 ja Mannerheim-liiton mentaalihygienisen toimiston johtajana ennen siirtymist\xc3\xa4\xc3\xa4n vankeinhoito-osaston ylil\xc3\xa4\xc3\xa4k\xc3\xa4riksi. 1960-luvulla h\xc3\xa4n oli suosittu televisioesiintyj\xc3\xa4, joka muistetaan mm. keskusteluohjelmista L\xc3\xa4himm\xc3\xa4inen ja Sitsit.'